หุ้นดาวโจนส์ปิดบวก 19.66 จุด
ดัชนีดาวโจนส์ตลาดหุ้นนิวยอร์กปิดบวก19.66 จุดที่ 14,567.17 จุด แรงซื้อหุ้นเทคโนโลยี หนุน
23 เม.ย. 2556

ดัชนีดาวโจนส์ตลาดหุ้นนิวยอร์กปิดบวก19.66 จุดที่ 14,567.17 จุด แรงซื้อหุ้นเทคโนโลยี หนุน
ดัชนีเฉลี่ยอุตสาหกรรมดาวโจนส์ปิดบวก 19.66 จุด หรือ 0.14% แตะที่ 14,567.17 จุด ดัชนี S&amp;P 500 ปิดบวก 7.25 จุด หรือ 0.47% แตะที่ 1,562.50 จุด และดัชนี Nasdaq ปิดบวก 27.50 จุด หรือ 0.86% แตะที่ 3,233.55 จุด
ทั้งนี้ ตลาดหุ้นนิวยอร์ก ได้แรงหนุนจากการที่นักลงทุนเข้ามาช้อนซื้อหุ้นที่ร่วงลง ประกอบกับหุ้นกลุ่มเทคโนโลยีดีดตัวขึ้นด้วย โดยหุ้นแอปเปิล พุ่งขึ้น 2.08% ก่อนที่แอปเปิลจะเปิดเผยผลประกอบการในวันอังคาร ขณะที่หุ้นเน็ทฟลิกซ์ พุ่งขึ้น 6.73% หลังจากบริษัทเปิดเผยผลกำไรที่แข็งแกร่งเกินคาด
อย่างไรก็ตาม ตลอดทั้งวันตลาดได้รับแรงกดดันจากข้อมูลเศรษฐกิจที่อ่อนแอของสหรัฐ รวมถึงยอดขายบ้านมือสองที่ลดลงอย่างผิดคาดซึ่งสมาคมนายหน้าอสังหาริมทรัพย์แห่งชาติของสหรัฐ (NAR) รายงานว่า ยอดขายบ้านมือสองของสหรัฐในเดือนมีนาคมลดลง 0.6% สู่ระดับ 4.92 ล้านยูนิต สวนทางกับคาดการณ์ของนักวิเคราะห์ส่วนใหญ่ที่ว่ายอดขายจะเพิ่มสูงขึ้น และต่ำกว่าตัวเลขของเดือนกุมภาพันธ์ที่ 4.95 ล้านยูนิต ซึ่งปรับลดลงจากเดิมที่รายงานไว้ที่ 4.98 ล้านยูนิต